RESOLUCIÓN do 16 de decembro de 2025, da Dirección Xeral de Xuventude, pola que se dá publicidade á resolución de adxudicación de prazas e concesión de bolsas na residencia xuvenil de Lugo, ao abeiro da Orde do 21 de maio de 2025, pola que se determinan as bases reguladoras para a concesión de prazas e bolsas nas residencias xuvenís dependentes desta consellería e da Resolución do 15 de outubro de 2025 pola que se acorda a apertura dun novo prazo para a presentación de solicitudes para a cobertura de prazas e bolsas vacantes para o curso académico 2025/26 (códigos de procedemento BS303B, BS3030C e BS303D).
Consellería de Cultura, Lingua e Xuventude — III. Outras disposicións — 24/12/2025

Mediante a Orde do 21 de maio de 2025 (DOG núm. 105, do 4 de xuño), pola que se determinan as bases reguladoras para a concesión de prazas e bolsas nas residencia xuvenís dependentes da Consellería de Cultura, Lingua e Xuventude apróbase a convocatoria para a adxudicación de prazas e bolsas a través dos seguintes procedementos:
a) BS303B: prazas en residencias xuvenís para estudantes.
b) BS303C: prazas en residencias xuvenís para persoas estudantes colaboradoras bolseiras.
c) BS303D: prazas en residencias xuvenís para persoas traballadoras.
O día 22 de outubro de 2025 publicouse no
Diario Oficial de Galicia
a Resolución do 15 de outubro de 2025, pola que se acordou a apertura dun novo prazo para a presentación de solicitudes para a cobertura de prazas e bolsas vacantes no procedemento regulado pola Orde do 21 de maio de 2025 pola que se establecen as bases reguladoras para a concesión de prazas e bolsas nas residencias xuvenís dependentes desta consellería (códigos de procedemento BS303B, BS303C e BS303D) e convocado mediante a Resolución do 5 de xuño de 2025, pola que se procede á convocatoria de prazas e bolsas nas residencia xuvenís dependentes desta consellería (códigos de procedemento BS303B, BS303C e BS303D), DOG núm. 118, do 23 de xuño, para o curso académico 2025/26.
O número de novas prazas convocadas en residencias xuvenís e a súa distribución por residencias é o seguinte:
De conformidade co artigo 13 da Orde do 21 de maio de 2025 pola que se establecen as bases reguladoras para a concesión de prazas e bolsas nas residencias xuvenís dependentes desta consellería (códigos de procedemento BS303B, BS303C e BS303D), a resolución de adxudicación de prazas, a relación definitiva de persoas beneficiarias das bolsas e a lista de agarda coas puntuacións obtidas, correspóndelle á persoa titular do departamento territorial da provincia onde radique a residencia xuvenil, por delegación da persoa titular da Consellería de Cultura, Lingua e Xuventude.
Tras a instrución do procedemento, o 10 de decembro de 2025, emítese a resolución de adxudicación de prazas vacantes ofertadas para a Residencia Xuvenil Lug I de Lugo.
Así mesmo, o artigo 14 da Orde do 21 de maio de 2025 pola que se establecen as bases reguladoras, establece que se publicarán no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións destes procedementos. Esta publicación producirá os efectos de notificación.
Polo exposto,
Primeiro. Ordenar a publicación, no
Diario Oficial de Galicia
, da resolución que finaliza o procedemento de concesión para o curso 2025/26 de prazas e bolsas nas residencias xuvenís correspondente ao Departamento Territorial de Lugo, da Consellería de Cultura, Lingua e Xuventude (códigos de procedementos BS303B, BS303C e BS303D), que se recollen nos anexos á resolución.
Segundo. Comunicar que a resolución de concesión de prazas e bolsas, que finaliza o procedemento esgota a vía administrativa e que contra ela se poderá interpor potestativamente recurso de reposición, ante o mesmo órgano que a ditou, no prazo dun mes, que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante o Tribunal Superior de Xustiza, órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de decembro de 2025
Resolución do 10 de decembro de 2025, ditada nos procedementos BS303B, BS303C e BS303D de concesión de prazas e bolsas, do Departamento Territorial de Lugo, da Consellería de Cultura, Lingua e Xuventude, pola que se aproba a relación definitiva de persoas beneficiarias das prazas e bolsas e a relación de persoas inadmitidas no Complexo Residencial Xuvenil Lug I para o curso académico 2025/26, para as prazas vacantes.
Publicada o 22 de outubro de 2025 no
Diario Oficial de Galicia
a Resolución do 15 de outubro de 2025, pola que se acorda a apertura dun novo prazo para a presentación de solicitudes para a cobertura de prazas e bolsas vacantes no procedemento regulado pola Orde do 21 de maio de 2025, pola que se establecen as bases reguladoras para a concesión de prazas e bolsas nas residencias xuvenís dependentes desta consellería (códigos de procedemento BS303B, BS303C e BS303D) e convocado mediante a Resolución do 5 de xuño de 2025, pola que se procede á convocatoria de prazas e bolsas nas residencias xuvenís dependentes desta consellería (códigos de procedemento BS303B, BS303C e BS303D),
Diario Oficial de Galicia
número 118, do 23 de xuño, para o curso académico 2025/26, e tendo en conta os seguintes
Antecedentes
Primeiro. Unha vez examinadas as solicitudes presentadas para o Complexo Residencial Xuvenil Lug I, de conformidade co artigo 2 da orde, das cinco solicitudes presentadas para un total de dez prazas/bolsas, son admitidas a trámite e avaliadas pola comisión de cualificación catro solicitudes, das que unha corresponde ao procedemento BS303B para persoas estudantes e catro ao procedemento BS303C para persoas estudantes colaboradoras bolseiras. Do resultado da baremación, a comisión de cualificación eleva o informe ao órgano instrutor.
Para o procedemento BS303C desestímase unha solicitude por incumprimento dos requisitos do artigo 4.3.d) da orde de convocatoria.
Segundo O órgano instrutor, con base no informe da comisión cualificadora, tendo en conta as prazas e bolsas ofertadas na convocatoria e o resultado da instrución, eleva a súa proposta de adxudicación de prazas para estudantes, prazas/bolsas para persoas estudantes colaboradoras bolseiras, persoas en lista de agarda e solicitudes desestimadas.
Vistos os antecedentes citados e tendo en conta o disposto nos artigos 9 e 11 da citada orde e os demais preceptos normativos de xeral e pertinente aplicación, este departamento territorial,
Primeiro. A vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo o establecido no artigo 13 adxudícanse as prazas para o Complexo Residencial Xuvenil Lug I para o curso académico 2025/26, para o procedemento BS303B, persoas estudantes non bolseiras, coa orde e puntuación que figura no anexo I.
Segundo. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo ao establecido no artigo 13 adxudícanse as prazas/bolsas para o Complexo Residencial Xuvenil Lug I para o curso académico 2025/26, para o procedemento BS303C, persoas estudantes colaboradoras bolseiras coa orde e puntuación que figura no anexo II.
Así mesmo, inadmítese a solicitude que se relacionan no anexo III, polos motivos indicados neste.
Terceiro. Non se presentan solicitudes de prazas para o Complexo Residencial Xuvenil Lug I para o curso académico 2025/26, para o procedemento BS303D, persoas traballadoras.
Neste procedemento, as seis prazas non cubertas para persoas traballadoras ofertáronse no procedemento BS303B para persoas estudantes non bolseiras co resultado que figura para o dito procedemento.
Cuarto. De conformidade co artigo 15, as persoas estudantes beneficiarias das prazas e as persoas beneficiarias estudantes colaboradoras bolseiras, deberán entregar a documentación indicada no número 1 deste artigo.
Ademais, as persoas beneficiarias de prazas para estudantes colaboradoras bolseiras, persoas estudantes non bolseiras e persoas traballadoras, unha vez comunicada a admisión farán entrega dunha mensualidade completa en concepto de reserva de praza consonte ao estipulado no artigo 15.1 e) da orde.
As persoas beneficiarias estudantes colaboradoras bolseiras deberán achegar a memoria final de conformidade co disposto no artigo 24, xustificación da axuda, da Orde da Consellería de Cultura, Lingua e Xuventude, do 21 de maio de 2025, pola que se establecen as bases reguladoras para a concesión de prazas e bolsas nas residencias xuvenís dependentes desta consellería no mes seguinte ao remate da bolsa.
Quinto. De conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, publicaranse as resolucións deste procedemento no
Diario Oficial de Galicia
. Esta publicación producirá os efectos de notificación.
Serán igualmente obxecto de publicidade a través da páxina web da Dirección Xeral de Xuventude, http://xuventude.xunta.gal con carácter complementario.
Sexto. Esta resolución pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación da resolución no
Diario Oficial de Galicia
, ou impugnalas directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución no
Diario Oficial de Galicia
, de conformidade co disposto no artigo 46.1 da Lei 29/1998, do 13 de xullo, reguladora da xurisdición contencioso-administrativa.
Lugo, 10 de decembro de 2025. O conselleiro de Cultura, Lingua e Xuventude; P.D. (Disposición adicional segunda da Orde do 21.5.2025; DOG núm. 105, do 4 de xuño); Manuel Antonio Fernández Piñeiro, director territorial de Lugo.
Lista de solicitudes estimadas
Lista de solicitudes estimadas
Listado de solicitudes inadmitidas